GUNKUL เปิดข่าวดี! กิจการร่วมค้า “GKE&FEC” คว้างานนำสายสื่อสารลงดิน มูลค่า 5.1 พันลบ.
GUNKUL เปิดข่าวดี! กิจการร่วมค้า “GKE&FEC” คว้างานนำสายสื่อสารลงดิน มูลค่า 5.1 พันลบ.
GUNKUL เปิดข่าวดี! กิจการร่วมค้า “GKE&FEC” คว้างานนำสายสื่อสารลงดิน มูลค่า 5.1 พันลบ.
27 พ.ค. 2562

นางสาวโศภชา ดำรงปิยวุฒิ์ ประธานกรรมการบริหาร บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า บริษัท กรุงเทพธนาคม จำกัด ได้ว่าจ้างให้กิจการร่วมค้า จีเคอี แอนด์ เอฟอีซี ซึ่งเป็นการร่วมค้าระหว่าง GUNKUL และ บริษัท ฟิวเจอร์ อีเล็คทริคอล คอนโทรล จำกัด (FEC) (ถือหุ้นโดย บริษัท กันกุล พาวเวอร์ ดีเวลลอปเม้นท์ จำกัด (GPD) บริษัทย่อยของ GUNKUL) ให้เป็นผู้ดำเนินการก่อสร้างโครงการสายสื่อสารลงใต้ดินในพื้นที่กรุงเทพมหานคร สำหรับพื้นที่ 3  มูลค่างานรวมภาษีมูลค่าเพิ่มประมาณ 5,142 ล้านบาท โดยมีระยะทางรวมทั้งสิ้นประมาณ 605 กิโลเมตร
อย่างไรก็ตาม บริษัทจะยังคงเดินหน้าประมูลงานรับเหมาก่อสร้างใหม่ ๆ อย่างต่อเนื่อง เพื่อผลักดันให้รายได้และกำไรเติบโตตามเป้าหมายที่ได้วางไว้ รวมถึงช่วยสนับสนุนงานก่อสร้างในมือ (Backlog) ให้เพิ่มมากขึ้น จากปัจจุบันพุ่งเกิน 7,000 ล้านบาท ทำให้มั่นใจรายได้ในปีนี้จะเติบโตตามเป้าแตะระดับ 8,000 ล้านบาท หรือเติบโตประมาณ 30%